Biberach an der Riß

**Bibra** (dt. *Biberach an der Riß*) isch a Stadt z Bade-Wirttebärg. Si isch d Chreisstadt un di grescht Stadt vum Landchreis Bibra un lyt an dr Wirttebärgische Sidbahn (Ulm-Fridrichshafe). Syt em 1. Februar 1962 isch Bibra Großi Chreisstadt. Mit dr Nochbergmeine Addaweiler, Hochdorf, Maslhõẽm, Middlbibra, Õmmadorf, Waarthausa un Zäll het d Stadt Bibra ne Verwaltigsgmeinschaft veryybart.

## Geografii
### Geographische Lage
Bibra lyt im nerdlige Oberschwobe uf 524 bis 653 m Hechi, rund 40 Kilometer sidli vu Ulm un rund 40 Kilometer weschtli vu Memmenge. D Stadt lyt uf bode Syte vu dr Riß, wu dr Riß-Yyszyt dr Name gee het. 

### Nochbergmeine
Die Stedt un Gmeine gränze an d Stadt Bibra (im Uhrzeigersinn vu Norde uus): Waarthausa, Maslhõẽm, Oksahausa, Õmmadorf, Hochdorf, Engaldenga, Middlbibra, Schussariad, Ogglschhausa, Duifabach un Addaweiler (alli Landchreis Bibra)

### Stadtgliderig
D Stadt Bibra bstoht us dr Chärnstadt un dr Stadtdeil Metteberg (*Mettenberg*), Rengschnoet (*Ringschnait*), Rißegg (*Rißegg*) un Stafflãnge (*Stafflange*), wu im Ramme vu dr Gebietsreform in dr 1970er Johr yygmeindet wore sin. Die yygliderete ehmolige Gmeine sin hite Ortschafte im Sinn vu dr bade-wirttebärgische Gmeindsornig mit eme Ortschaftsrot, wu vu dr Bevelkerig bi jedere Kommunalwahl nej gwehlt wird, mit eme Ortsvorsteher as Vorsitz. 

Zue ne baar Stadtdeil ghere no separat glägeni Wohnblätz mit eigene Nämme, wu vilmol nume wenig Yywohner hän, oder Wohngebiet mit eigene Nämme, vilmol neji Böugebiet, wu aber zmeischt kei feschtgleiti Gränze hän:

* in dr Chärnstadt: Bachlange, Bergerhause, Birkedorf, Burre, Fimf Linde, Goisedal, Hagebuech, Jordanbad, Mumpfedal, Reichebach un Wolfedalmihle
* z Metteberg: Hochstetter Hof un Kenigshofe
* z Ringschnait: Bronne, Schlotterdal, Stockland, Wenterreite un Ziegelhitte
* z Rißegg: Halde un Rendemoos
* z Stafflange: Aymihle, Eggelschbach, Hofe, Maierhof, Mesmihle, Oeche un Streitberg

### Ruumblanig
Bibra bildet a Mittelzäntrum in dr Region Doene-Iller, wu Ulm un Memmenge d Oberzänte dervu sin. Zum Mittelberaich Bibra ghere no d Stedt un Gmeine im sidlige Deil vum Landchreis Bibra: Addaweiler, Ärlamoos, Bärga, Dädenga, Dãna, Engaldenga, Ärazhõẽ, Guadazäll-Hirbl, Hochdorf, Kirchbärg, Kirchdorf, Maslhõẽm, Middlbibra, Oksahausa, Õmmadorf, Rot, Schdõẽhausa, Schemmern, Schussariad, Waarthausa un Zäll.


Datei:20080420 Biberach Spaziergang 15-20080420 Biberach Spaziergang 17-5606x1893.jpg|Panorama vum Gigelberg
Datei:Biberach-weisser-turm.jpg|Wysse Durm im Stadtgarte
Datei:Biberach-marktplatzpanorama.jpg|Blick uf dr Märtblatz


## Kultur
* Stadtpfarrkirch *St. Martin* (1337 bis 1366 böue)
* *Magdalenekirch* (1404 as Siechekapell St. Maria Magdalena böue)
* Franziskanerinnechloschter *Sta. Maria de Victoria*
* Syt 1979 git s all Johr z Bibra d *[[Biberacher Filmfestspiele]]*, s „Familiedräffe vu dr dytsche Filmmacher“.
* *Kabarettherbst Biberach* (syt 1993)
* *Braith-Mali-Museum*
* *Wieland-Museum*
* *Film- und Kinomuseum Baden-Württemberg*
* *Nistkasten- und Vogelschutzmuseum* z Ringschnait

## Lyt
* Johann Baptist Pflug (1785–1866), dytsche Kunschtmoler 

## Bildig
* Hochschuel Bibra

## Literatur
* *Württembergisches Städtebuch*. Band IV Teilband Baden-Württemberg Band 2 aus "Deutsches Städtebuch. Handbuch städtischer Geschichte - Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages, hrsg. von Erich Keyser, Stuttgart, 1961.
* Dieter Stievermann u.&nbsp;a. (Hrsg.): *Geschichte der Stadt Biberach*. Theiss, Stuttgart 1991, ISBN 3-8062-0564-7.
* Hedwig Kisel u.&nbsp;a.: *Biberach a bedeutends Städtle*. Biberacher Verlagsdruckerei, ISBN 3-924489-52-1,
* Dieter Buttschardt u.&nbsp;a.: *Biberach an der Riss: Panorama einer Stadt*. Biberacher Verlagsdruckerei, ISBN 3-924489-43-2.
* Heinrich Bock: *Wieland in Biberach und Weimar*. 1990, ISBN 3-12-895020-2.
* Johann Daniel Georg von Memminger: *Beschreibung des Oberamts Biberach*. Cotta, Stuttgart und Tübingen 1837 

## Weblink

* Stadt Bibra
* Ortsdeil Metteberg
* Ortsdeil Rissegg un Rindemos

## Fueßnote